Franco Zorda

Hiel Franco Zorda (1868 setul 13id - 1892 febul 11id) äbinom Volapükan Litaliyänik se Milano.

El Zorda pämotom tü 1868 setul 13. Ävisitom julis kaenik; ün 1888 ävedom donaliötan in Rejimän Lalpik 5id, ed ün 1890 kälädan Gasinafabrika di Milano. Tü 1890 tobul 8id ämatikom ko lädül: Anitta Marelli

Äbinom i Volapükan lanälik. Kobü hiel Luigi Cappello, ävobom as redakan gaseda: Nunal nulik. Äbinom i sekretan Komitanefa Volapükafeda Litaliyänik.

Tü 1891 setul 24id ävedom fat jipula: Fernanda. Pos muls te luls ye ädeadom sekü breinaskinaflamat, bäldotü yels te 23. Bai lesag flena okik: Luigi Cappello, el Zorda, dü timüls lätik oka, vobedü fif, äsagom ömna: volapük! Bergamo! (ibä ün tim et ämutomöv primön tidodemi Volapüka in zif at).

 Literat 
Cappello, Luigi. 1892. Zorda Franco. Nunal nulik Nüm: 2, Pad: 8. (Vödem rigädik.)

Klad:Moteds ün 1868
Klad:Deadams ün 1892
Klad:Volapükans
Klad:Volapükans in Litaliyän